Here is a page extracted from Wikipedia that may contain CSS, HTML, and a lot of unformatted text.

Title: Doblėns
Content: Dublins, Doblėns (airėškā - Baile Átha Cliath, ) - Airėjės Respoblėkas suostėnė, dėdliausės palē gīventuoju skaitlio ė akanuomėškā ė koltūrėškā magtīngiausės miests, veik uora ė jūras oustā, miests īr rītėnie Airėjės saluos posie.

Istuorėjė 

Ofėcėjalė Doblėna ėkūrėma data īr 998 metā, bet pėrmuojė leika miests pamėnavuots 140 mūso eras metās, kūmet Doblėna gīvenvėitė bova vadėnama Eblana.

Vėkingā bova pėrmėjē miesta prietelē. Ton fakta ėruoda arkeolougėnē kasėnėjėmā Wood Quay, šalėp miesta cėntra, kor rasta vėsuokio ėronkio, sėino ėr nomu griovėsio.

IX omžiou Doblėns bova ožjīmts dano. Airē lėikās ožjīimdava miesta, bet naėlgam. 1171 metās danus ėšvarė onglā, katrėims vadovava Henrės II.

Lėgė XVII omžiaus vėdore Doblėns mėnavuonams, kāp mėnkos vidoromžiu miestalės. Bet 1649 metās, pu Onglėjes pėlėitėne kara miesta bova ožgroubės Olėverės Kromvelės. Tuon meto Doblėne gėvena aple 9000 prieteliu.

XVII omžeus pabėnguo miests pradėje plėistės. Glava ton priežastės bova protėstantu pabėgėlē ėš Euroupas. XVIII omžiou Doblėns grētā auga. XVIII omžiaus pabėnguo Doblėns palėka ontru vagol dėdoma miestu Brėtu imperėjuo.

Paskelbos Airėjės naprėgolomībė, 1922 m. Doblėns palėka šalėis suostėnė, kultūras, akanuomėkas ė polėtėkas cėntro.

Klimats 

Doblėnė vīraun jūrėnis klimats, kor žėimas īr šėltas, vuo vasaras - vėisės. 

Žėima daugiausē līn, aba ēn šlapdrėba. Šlapdrėba gal tēstėis nu lapkristė lėgė balondė. Snėigs vėdotėnėškā ėšsėlaika 4-5 dėinas par metus.

Transports 

Šeurėnie miesta posie vėik ėnternacėjonalėnes Doblėna vora ousts (airėška - Aerfort Bhaile Átha Cliath), keltās pōikos sosėsėikėms so Lėverpolio ė Holėhedo. Išvystyta mašinų, metalo, maisto, tekstilės, siuvimo pramonė, laivų statyba, alaus pramonė (garsioji „Guiness“ aludarių kompanija).

Viešasės transports

Kelėivėnes 

Daug Doblėna gyventojo keliau so kelėivėnėm. Miesta kelėivėnes valdo bendruovė Bus Átha Cliath (Dublin Bus), katra tor aple 200 autobuso. Naktėis meto Doblėnė tēpat važiou kelėivėnės, bet retiau ė tėk tam tėkruom krītėm rečiau. Naktėnės kelėivėnės žīmėmas N, pvz. kelėivėnė 39, naktėis meto būn 39N.

Traukėnē (Dartā) 
Miestėnē Traukėnē Doblėnė vadėnamė terp prieteliu Dartās (nu DART). Anie īr dėdlė patuogė transporto prėimonė, prietelems, katrėi važiou ėš Doblėna primiestio ė centro.

Tramvajē 
Doblėnė vėik tramvajā, katrie, ėr katrū lėnėjės vadėnas LUAS.

Rīšē 
Doblėns īr Airėjes naujīnu ė rīšio centrs. Mieste vėik daug laikraštiu, radėjė stoutiu, telekomunikacėjo kompanėjo centrėnio būstėnio. Teppat čė vėik svarbeusė Airėjes pašta (An Post) ė telekomunikacėjo bendrovio Eircom, Vodafone, o2 centrėnes būstėnes ė glabnėjė infrastoktūras objektā.

Pamėnklā 
 Doblėno pėlis
 The Spire monomėnts
 Doblėno pašts
 Ha'penny tėlts
 Šv. Patrėka katedra

Miestā partnerē 
 Barseluona (Katalonėjė, Ėspanėjė),
 Lėverpolės (JK),
 San Chose (JAV).

Prietelē 

Vagol 2006 m. sorašīma doumenės prieteliu skaitlės bova:
 Doblėnė:
 505 739
 Doblėna orbanėzuotuo zounuo:
 1 045 769
 Doblėna regėjounė:
 1 186 821
 Dėdlėja Doblėna zonuo:
 1 661 185

Doblėnė gėven ėvairiu tautū prietele. Daugeusė gėven airio, onglo, lėnko, lėitovio, latvio, žemātio, negerėitio, kėno, okrainėitio ė roso.

Šaltenē

Nūruodas 

 Uofėcēlos miesta tėnklopės

Suostėnės
Airėjės miestā
Nedielės straipsnis